І вось у 2006 годзе ў мяне нарэшце атрымалася патрапіць у Беларусь, і я ад самага пачатку сваёй працы стала сюды прыходзіць, у гэты Дом састарэлых і інвалідаў. Напачатку ў мяне ўзнікла моўная праблема: бабулі хацелі, каб я да іх прыходзіла, але яны не разумелі мяне, а я іх не разумела. Але мова любові ўніверсальная, і мы паступова сталі разумець адно аднаго. Мяне ніхто адмыслова мове не вучыў, жыццё само навучыла.